CELEX: 32009D0180
Language: mt
Date: 2009-03-11 00:00:00
Title: 2009/180/KE: Deċiżjoni tal-Kummissjoni tal- 11 ta’ Marzu 2009 dwar il-pubblikazzjoni b’restrizzjoni tar-referenza tal-istandard EN 12312-9:2005 Tagħmir ta’ appoġġ fl-art għall-inġenji tal-ajru – Rekwiżiti speċjali – Parti 9: Lowders tal-kontejners u l-palits f’konformità mad-Direttiva 98/37/KE tal-Parlament Ewropew u tal-Kunsill (notifikata taħt id-dokument numru C(2009) 1551) (Test b’relevanza għaż-ŻEE)

12.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 67/85
            
         DEĊIŻJONI TAL-KUMMISSJONI
   tal-11 ta’ Marzu 2009
   dwar il-pubblikazzjoni b’restrizzjoni tar-referenza tal-istandard EN 12312-9:2005 “Tagħmir ta’ appoġġ fl-art għall-inġenji tal-ajru – Rekwiżiti speċjali – Parti 9: Lowders tal-kontejners u l-palits” f’konformità mad-Direttiva 98/37/KE tal-Parlament Ewropew u tal-Kunsill
   (notifikata taħt id-dokument numru C(2009) 1551)
   (Test b’relevanza għaż-ŻEE)
   (2009/180/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 98/37/KE (1) tal-Parlament Ewropew u tal-Kunsill tat-22 ta’ Ġunju 1998 dwar l-approssimazzjoni tal-liġijiet tal-Istati Membri dwar il-makkinarju1 u b’mod partikolari l-Artikolu 6(1) tagħha,
   Wara li kkunsidrat l-opinjoni tal-Kumitat Permanenti mwaqqaf mill-Artikolu 5 tad-Direttiva 98/34/KE (2) tal-Parlament Ewropew u tal-Kunsill tat-22 ta’ Ġunju 1998 li tistabbilixxi proċedura għall-għoti ta’ informazzjoni fil-qasam tal-istandards u tar-Regolamenti Tekniċi u tar-regoli tas-Servizzi tas-Soċjetà tal-Informatika2
   Billi:
   
               (1)
            
            
               Fejn standard nazzjonali li jittrasponi l-istandard armonizzat, li r-riferenza għalih tkun ġiet ippubblikata f’Il-Ġurnal Uffiċjali tal-Unjoni Ewropea, ikopri wieħed jew iktar mir-rekwiżiti essenzjali tas-saħħa u s-sikurezza stabbiliti fl-Anness I tad-Direttiva 98/37/KE, il-makkinarju mibni skont dak l-istandard ikun meqjus li jikkonforma mar-rekwiżiti essenzjali rilevanti.
            
         
               (2)
            
            
               Skont l-Artikolu 6(1) tad-Direttiva 98/37/KE, Franza ressqet oġġezzjoni formali fir-rigward tal-istandard EN-12312-9:2005, “Tagħmir ta’ appoġġ fl-art għall-inġenji tal-ajru – Rekwiżiti speċjali – Parti 9: Lowders tal-kontejners u l-palits”, adottat mill-Kumitat Ewropew għall-Istandardizzazzjoni (CEN) fil-21 ta’ Marzu 2005, li r-referenza tiegħu ġiet ippubblikata f’Il-Ġurnal Uffiċjali tal-Unjoni Ewropea
                   (3).
            
         
               (3)
            
            
               Wieħed mir-riskji ewlenin marbutin mal-lowders tal-kontejners u l-palits fl-ajruporti huwa r-riskju li jaqgħu mill-pożizzjoni elevata tat-tħaddim u minn pożizzjonijiet oħra li l-operaturi jkollhom aċċess għalihom, huma u jħaddmu l-bibien tat-tagħbija u huma u jġorru t-tagħbijiet. Il-mezzi tal-protezzjoni minn dan ir-riskju għandhom ikunu effettivi filwaqt li jakkomodaw il-forma tal-inġenju tal-ajru u jevitawlha l-ħsara.
            
         
               (4)
            
            
               Wara li eżaminat l-istandard EN 12312-9:2005, il-Kummissjoni stabbilixxiet li ma jissodisfax ir-rekwiżit essenzjali tas-saħħa u s-sikurezza 1.5.15 tal-Anness I tad-Direttiva 98/37/KE dwar ir-riskju ta’ żliq, ta’ tfixkil jew li wieħed jista’ jaqa’, flimkien mar-rekwiżit essenzjali tas-sikurezza 1.1.2(b) ta’ dak l-Anness dwar il-prinċipji tal-intergrazzjoni tas-sikurezza. Partikolarmanet, il-klawżola 5.6 tal-istandard “Tgħaffiġ, qatgħat u waqgħat”, ma tagħtix speċifikazzjonijiet għall-għażla, id-disinn, il-post u l-kostruzzjoni tal-mezzi li għandhom jintużaw għall-protezzjoni minn waqgħat mil-lowders tal-kontejners u l-palits iżda tirreferi biss għall-ispeċifikazzjonijiet ġenerali ta’ EN 1915-1:2001, “Tagħmir ta’ appoġġ fl-art għall-inġenji tal-ajru – Rekwiżiti ġenerali – Parti 1: Rekwiżiti bażiċi tas-sikurezza” li jiddeskrivu t-tipi varji ta’ protezzjoni li jistgħu jintużaw.
            
         
               (5)
            
            
               Fl-interess tas-sikurezza u ċ-ċertezza legali, il-pubblikazzjoni f’Il-Ġurnal Uffiċjali tal-Unjoni Ewropea tar-referenza tal-istandard EN 12312-9:2005 għandha għalhekk tkun akkumpanjata bi twissija xierqa.
            
         
               (6)
            
            
               L-Istati Membri għandhom iżidu twissija identika fil-pubblikazzjoni tagħhom tar-referenza tal-istandards nazzjonali li jittrasponu l-istandard EN 12312-9:2005,
            
         ADOTTAT DIN ID-DEĊIŻJONI:
   Artikolu 1
   Il-pubblikazzjoni f’Il-Ġurnal Uffiċjali tal-Unjoni Ewropea tar-referenza tal-istandard EN 12312-9:2005: “Tagħmir ta’ appoġġ fl-art għall-inġenji tal-ajru – Rekwiżiti speċjali – Parti 9: Lowders tal-kontejners u l-palits” għandha tkun kif stipulat fl-Anness.
   Artikolu 2
   Skont l-Artikolu 5(2) tad-Direttiva 98/37/KE, meta l-Istati Membri jippubblikaw ir-referenza ta’ standard nazzjonali li jittrasponi l-istandard armonizzat EN 12312-9:2005, mal-pubblikazzjoni għandhom iżidu twissija identika għal dik stipulata fl-Anness ta’ din id-Deċiżjoni.
   Artikolu 3
   Din id-Deċiżjoni hija indirizzata lill-Istati Membri.
   
      Magħmula fi Brussell, 11 ta’ Marzu 2009.
      
         
            Għall-Kummissjoni
         
         Günter VERHEUGEN
         
            Viċi-President
         
      
   
   
      (1)  ĠU L 207, 23.7.1998, p. 1.
   
      (2)  ĠU L 204, 21.7.1998, p. 37.
   
      (3)  ĠU C 336, 31.12.2005, p. 12.
   
      ANNESS
      Pubblikazzjoni ta’ titoli u referenzi tal-istandards armonizzati Ewropej skont id-Direttiva 98/37/KE
      
                  ESO (1)
                  
               
               
                  Referenza u titlu tal-istandard armonizzat
                  (u d-dokument tar-referenza)
               
               
                  L-ewwel pubblikazzjoni fil-ĠU
               
               
                  Referenza tal-istandard mibdul
               
               
                  Id-data tat-tmiem tal-preżunzjoni tal-konformità tal-istandard mibdul
                  (Nota 1)
               
            
                  CEN
               
               
                  EN 12312-9:2005
                  Tagħmir ta’ appoġġ fl-art għall-inġenji tal-ajru – Rekwiżiti speċjali – Parti 9: Lowders tal-Kontejners u l-Palits
               
               
                  31.12.2005
               
               
                  —
               
               
                   
               
            
                  
                              
                                 Twissija:
                              
                           
                           
                              Din il-pubblikazzjoni ma tikkonċernax il-klawżola 5.6 tal-istandard li l-applikazzjoni tiegħu ma timplikax preżunzjoni tal-konformità mar-rekwiżit essenzjali tas-saħħa u s-sikurezza 1.5.15 tal-Anness I tad-Direttiva 98/37/KE, flimkien mar-rekwiżit 1.1.2(b) ta’ dak l-Anness.
                           
                        
            
                  Nota 1
               
               
                  Ġeneralment, id-data tat-tmiem tal-preżunzjoni tal-konformità tkun id-data tal-irtirar (“dow” – date of withdrawal), iffissata mill-Organizzazzjoni Ewropea tal-Istandardizzazzjoni, imma għandha tinġibed l-attenzjoni tal-utenti ta’ dawn l-istandards lejn il-fatt li f’ċerti każijiet eċċezzjonali din tista’ tkun mod ieħor.
               
            Nota:
      
                  —
               
               
                  Kull informazzjoni li tikkonċerna d-disponibilità tal-istandards tista’ tinkiseb mill-Organizzazzjonijiet tal-Istandardizzazzjoni Ewropej jew mill-korpi tal-istandardizzazzjoni nazzjonali li l-lista tagħhom hija annessa mad-Direttiva 98/34/KE.
               
            
                  —
               
               
                  Il-pubblikazzjoni tar-referenzi f’Il-Ġurnal Uffiċjali tal-Unjoni Ewropea ma timplikax li l-istandards huma disponibbli fl-ilsna kollha tal-Komunità.
               
            Hemm aktar tagħrif dwar l-istandards armonizzati fuq l-Internet fil-websajt:
      http://europa.eu.int/comm/enterprise/newapproach/standardization/harmstds/
      
         (1)  ESO: European Standards Organisation (Organizzazzjoni Ewropea tal-Istandards):
      
                  —
               
               
                  CEN: rue de Stassart/de Stassartstraat 36, 1050 Bruxelles/Brussel, Belgique/België, tél./tel. +32 25500811; fax +32 25500819 (http://www.cen.eu).